
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 292 

13 Απριλίου 2010 


ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

ΠΑΝΕΠΙΣΤΗΜΙΟ ΠΑΤΡΩΝ 

Με την υπ’ αριθμ. 1826/9-3-2010 πράξη του Πρύτανη 
του Πανεπιστημίου Πατρών, που εκδόθηκε σύμφωνα με 
τις διατάξεις του άρθρου 25 παρ. 1 του Ν. 3549/2007 και 
της υπ’ αριθμ. Φ.122.1/171/89650/Β2/13-8-2007 (ΦΕΚ 1466/ 
13-8-2007/τ.Β') Υπουργικής Απόφασης, διορίζεται ο με 
θητεία Λέκτορας Δημήτριος Μούρτζης του Ανδρέα σε 
θέση με θητεία της βαθμίδας Επίκουρου Καθηγητή του 
Κατασκευαστικού Τομέα του Τμήματος Μηχανολόγων 
και Αεροναυπηγών Μηχανικών της Πολυτεχνικής Σχολής 
του Πανεπιστημίου Πατρών, με γνωστικό αντικείμενο 
«Μέθοδοι Προγραμματισμού και Ελέγχου Συστημάτων 
Παραγωγής». 

(Αριθμ. βεβ. ΥΔΕ/Υπ. Παιδείας, Δια Βίου Μάθησης και 
Θρησκευμάτων 5516/29-3-2010). 

Με την υπ’ αριθμ. 3732/15-3-2010 πράξη του Πρύτανη 
του Πανεπιστημίου Πατρών, που εκδόθηκε σύμφωνα με 
τις διατάξεις του άρθρου 25 παρ. 1 του Ν. 3549/2007 και 
της υπ’ αριθμ. Φ.122.1/171/89650/Β2/13-8-2007 (ΦΕΚ 1466/ 
13-8-2007/τ.Β') Υπουργικής Απόφασης, διορίζεται ο Λέ¬ 
κτορας Ευστράτιος Κωλέτσης του Νικολάου, σε θέση 
με θητεία της βαθμίδας του Επίκουρου Καθηγητή του 
Χειρουργικού Τομέα του Τμήματος Ιατρικής της Σχο¬ 
λής Επιστημών Υγείας του Πανεπιστημίου Πατρών, με 
ιδιαίτερη επιστημονική δραστηριότητα στο γνωστικό 
αντικείμενο «Καρδιοθωρακοχειρουργική με εξειδίκευση 
στη Θωρακοχειρουργική». 

(Αριθμ. βεβ. ΥΔΕ/Υπ. Παιδείας, Δια Βίου Μάθησης και 
Θρησκευμάτων 5498/29-3-2010). 

Με την υπ’ αριθμ. 2327/12.3.2010 πράξη του Πρύτανη 
του Πανεπιστημίου Πατρών, που εκδόθηκε σύμφωνα με 
τις διατάξεις του άρθρου 25 παρ. 1 του Ν. 3549/2007 και 
της υπ’ αριθμ. Φ.122.1/171/89650/Β2/13-8-2007 (ΦΕΚ 1466/ 
13-8-20 07/τ.Β') Υπουργικής Απόφασης, διορίζεται ο Ανα¬ 
πληρωτής Καθηγητής Κρίτωνας Φίλος του Σπυρίδωνα, 
σε μόνιμη θέση της βαθμίδας του Καθηγητή του Χει¬ 
ρουργικού Τομέα του Τμήματος Ιατρικής της Σχολής Επι¬ 
στημών Υγείας του Πανεπιστημίου Πατρών, με ιδιαίτερη 
επιστημονική δραστηριότητα στο γνωστικό αντικείμενο 
«Αναισθησιολογία και Εντατική Παρακολούθηση». 


(Αριθμ. βεβ. ΥΔΕ/Υπ. Παιδείας, Δια Βίου Μάθησης και 
Θρησκευμάτων 5516/29-3-2010) 

Με την υπ’ αριθμ. 3933/24-3-2010 πράξη του Πρύτανη 
του Πανεπιστημίου Πατρών, που εκδόθηκε σύμφωνα με 
τις διατάξεις του άρθρου 25 παρ. 1 του Ν. 3549/2007 και 
της υπ’ αριθμ. Φ.122.1/171/89650/Β2/13-8-2007 (ΦΕΚ 1466/ 
13-8-2007/τ.Β') Υπουργικής Απόφασης, διορίζεται ο με 
θητεία Λέκτορας Κων/νος Παπαγγελής του Βασιλεί¬ 
ου, σε θέση με θητεία της βαθμίδας του Επίκουρου 
Καθηγητή του Τμήματος Επιστήμης των Υλικών της 
Σχολής Θετικών Επιστημών του Πανεπιστημίου Πατρών, 
με γνωστικό αντικείμενο «Σχεδιασμός-ανάπτυξη ή/και 
μελέτη φυσικών-χημικών ιδιοτήτων μοριακών υλικών 
τεχνολογικού ενδιαφέροντος». 

(Αριθμ. βεβ. Υ.Δ.Ε./Υπουργείου Παιδείας, Δια Βίου Μά¬ 
θησης και Θρησκευμάτων 6066/1-4-2010). 

Με την υπ’ αριθμ. 4107/24-3-2010 πράξη του Πρύτανη 
του Πανεπιστημίου Πατρών, που εκδόθηκε σύμφωνα με 
τις διατάξεις του άρθρου 1 παρ. 3 του Ν. 2517/1997, του 
άρθρου 25 παρ. 1 του Ν. 3549/2007 και της υπ’ αριθμ. 
Φ.122.1/171/89650/Β2/13-8-2007 (ΦΕΚ 1466/13-8-2007/τ.Β') 
απόφασης του ΥπΕΠΘ, μονιμοποιείται ο Γεώργιος Χάχα- 
λης του Νικολάου, στη θέση της βαθμίδας του Επίκου¬ 
ρου Καθηγητή του Παθολογικού Τομέα I του Τμήματος 
Ιατρικής της Σχολής Επιστημών Υγείας του Πανεπιστη¬ 
μίου Πατρών, επειδή έχει τα νόμιμα προσόντα. 

Ο Πρύτανης 
ΣΤΑΥΡΟΣ Α. ΚΟΥΜΠΙΑΣ 


Διορθώσεις Σφαλμάτων 

Στο υπ’ αριθμ. 32/22.1.2010/τ.Γ'ΦΕΚ (σελ. 228) που δη- 
μοσιεύθηκε η υπ’ αριθμ. 24922 π.ε./13.1.2010 πράξη του 
Πρύτανη του Πανεπιστημίου Πατρών, διορθώνεται: 

Από το εσφαλμένο της: 

«Αλεξάνδρας Μιχαλάκη του Παναγιώτη Νικολόπου- 
λου», [...]», 

στο ορθό: 

«Αλεξάνδρας Μιχαλάκη του Παναγιώτη Νικολακόπου- 
λου». 

(Από το Πανεπιστήμιο Πατρών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΠΕΙΘΑΡΧΙΚΟ ΣΥΜΒΟΥΛΙΟ ΜΕΛΩΝ ΤΟΥ Δ.Ε.Π. 

ΤΩΝ ΑΝΩΤΑΤΩΝ ΕΚΠΑΙΔΕΥΤΙΚΩΝ ΙΔΡΥΜΑΤΩΝ 

Αριθμ. 29/2009 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 2 
εδ. δ και άρθρο 5 του Π.Δ. 160/2008). 

Αποτελούμενο από τους Ηλία Γιαννακάκη, Αντιπρόε¬ 
δρο του Αρείου Πάγου, ως Πρόεδρο (ο Πρόεδρος του 
Αρείου Πάγου και οι αρχαιότεροι Αντιπρόεδροι είχαν 
κώλυμα), Αθανάσιο Ράντο, Αντιπρόεδρο του Συμβουλίου 
της Επικράτειας (ο Πρόεδρος του Συμβουλίου της Επι¬ 
κράτειας και οι αρχαιότεροι Αντιπρόεδροι είχαν κώλυ¬ 
μα), Οεοχάρη Δημακόπουλο, Αντιπρόεδρο του Ελεγκτι¬ 
κού Συνεδρίου (ο Πρόεδρος του Ελεγκτικού Συνεδρίου 
και οι αρχαιότεροι Αντιπρόεδροι είχαν κώλυμα), Ιωακείμ 
Γρυσπολάκη, Πρύτανη του Πολυτεχνείου Κρήτης και 
Στυλιανό Κατρανίδη, Αντιπρύτανη του Πανεπιστημίου 
Μακεδονίας, ως μέλη. 

Συνήλθε σε δημόσια συνεδρίαση στις 12 Οκτωβρίου 
2009, ημέρα Δευτέρα και ώρα 17.00’ μ.μ., στο κατά¬ 
στημα του Συμβουλίου της Επικράτειας, με παρούσα 
τη Γραμματέα του Δημητρία Μουζάκη, Προϊσταμένη 
της Γραμματείας του Δ' Τμήματος του Συμβουλίου της 
Επικράτειας (ο Γραμματέας του Συμβουλίου Βασίλειος 
Μανωλόπουλος, Προϊστάμενος της Γραμματείας του 
Συμβουλίου της Επικράτειας, είχε κώλυμα). Αντικείμενο 
της συνεδρίασης ήταν η εκδίκαση, μετά την 22/2009 
απόφασή του, της πειθαρχικής αγωγής που έχει ασκηθεί 
από τον Πρύτανη του Πανεπιστημίου Μακεδονίας κατά 
του Γεράσιμου Σολδάτου του θεοδώρου, Αναπληρωτή 
Καθηγητή του Τμήματος Οικονομικών Επιστημών του 
Πανεπιστημίου αυτού, ο οποίος κλήθηκε νόμιμα, όπως 
προκύπτει από το επιδοθέν στις 16/9/2009 και επιστρα- 
φέν με το υπ’ αριθμ. πρωτ. 573/25.9.2009 έγγραφο του 
Πανεπιστημίου Μακεδονίας, για να απολογηθεί γραπτώς 
ή προφορικώς ενώπιον του Συμβουλίου τούτου. Όπως 
προκύπτει ο εγκαλούμενος δεν προσήλθε, αλλά υπέβαλε 
το αριθ. πρωτ. 22573/29-9-2009 απολογητικό υπόμνημα 
προς το Πειθαρχικό Συμβούλιο. Το πειθαρχικό παράπτω¬ 
μα για το οποίο εγκαλείται ο ανωτέρω καθηγητής πε- 
ριγράφεται στο από 26.3.2009 παραπεμπτήριο έγγραφο 
του Πρύτανη του Πανεπιστημίου Μακεδονίας. 

Αφού 1. άκουσε τον Εισηγητή της υποθέσεως Θεοχάρη 
Δημακόπουλο Αντιπρόεδρο του Ελεγκτικού Συνεδρίου, 
ο οποίος διάβασε την πειθαρχική αγωγή, την 22/2009 
απόφαση του Συμβουλίου τούτου και το αριθ. πρωτ. 
22573/29-9-2009 απολογητικό υπόμνημα του εγκαλού- 
μενου και 2. μελέτησε όλα τα στοιχεία του φακέλου, 
σκέφθηκε κατά το νόμο: 

Επειδή, από τα στοιχεία του φακέλου που σχηματί- 
σθηκε, μεταξύ των οποίων και το υπ’ αριθμ. 809/2006 
βούλευμα του Συμβουλίου Πλημμελειοδικών Θεσσα¬ 
λονίκης, το υπ’ αριθμ. 1666/2006 βούλευμα του Συμ¬ 
βουλίου Εφετών Θεσσαλονίκης, που επιδόθηκαν στον 
εγκαλούμενο καθηγητή στις 5.9.2006 και στις 21.12.2006, 
αντίστοιχα (βλ. σχετ. αποδεικτικά επίδοσης στο φάκελο 
της υπόθεσης), καθώς και οι υπ’ αριθμ. 42-51/26.5.2008 
αποφάσεις του Μικτού Ορκωτού Δικαστηρίου (Μ.Ο.Δ.) 
Σερρών, προέκυψαν τα ακόλουθα: Ο εγκαλούμενος 
Γεράσιμος Σολδάτος του Θεοδώρου, που γεννήθηκε 
στην Αθήνα το έτος 1956, συνήψε στις 31.8.1978 νόμιμο 


γάμο μετά της Μαρίας θυγ. Βασιλείου Σταυροπούλου, 
η οποία γεννήθηκε στην Αθήνα στις 25.7.1957. Από το 
γάμο τους αυτόν απέκτησαν πέντε τέκνα: α) τη Σταυ¬ 
ρούλα, που γεννήθηκε στην Αθήνα στις 14.11.1978, β) 
τον Θεόδωρο, που γεννήθηκε στη Μασαχουσέτη των 
Η.Π.Α. στις 27.7.1982, γ) την Ελένη, που γεννήθηκε στην 
Αθήνα στις 7.7.1986, δ) τη Βασιλική, που γεννήθηκε στη 
Θεσσαλονίκη στις 22.9.1994, και ε) τον Αναστάσιο, που 
γεννήθηκε στη Θεσσαλονίκη στις 8.4.1996. Από τον Αύ¬ 
γουστο του 1993 μετοίκησαν με τα τρία τέκνα τους 
που είχαν αποκτήσει έως τότε στη Θεσσαλονίκη, λόγω 
της επαγγελματικής απασχόλησης του εγκαλουμένου, 
που διορίσθηκε αναπληρωτής καθηγητής του Τμήματος 
Οικονομικών Επιστημών στο Πανεπιστήμιο Μακεδονίας. 
Από την αρχή εμφανίστηκαν προβλήματα στην έγγα¬ 
μη συμβίωσή τους εξαιτίας του βίαιου χαρακτήρα του 
εγκαλουμένου, ο οποίος επιδείκνυε βάναυση συμπερι¬ 
φορά προς τη σύζυγό του και τα τέκνα τους με επανα¬ 
λαμβανόμενες βιαιοπραγίες σε βάρος τους μέχρι τις 24 
Νοεμβρίου 2005 οπότε απέπεμψε τη σύζυγό του από την 
οικογενειακή στέγη και διακόπηκε η έγγαμη συμβίωσή 
τους. Ειδικότερα, ο εγκαλούμενος: 1. Στη Θεσσαλονίκη 
κατά το χρονικό διάστημα από 17.2.1998 έως 6.11.2005 
με περισσότερες πράξεις, που συνιστούν εξακολούθηση 
του ίδιου εγκλήματος, προξένησε στη σύζυγό του Μαρία 
Σολδάτου σωματικές βλάβες και πιο συγκεκριμένα: 

Α) Στη Θεσσαλονίκη στις 17 Φεβρουάριου 1998 κτύ- 
πησε την ήδη τυφλή στο αριστερό μάτι Μαρία Σολδά- 
τού με τα χέρια του αλλά και με ξύλινη κουτάλα στο 
πρόσωπο και το κεφάλι και στο υπόλοιπο σώμα της. Τα 
κτυπήματα του ήταν ιδιαιτέρως σφοδρά, κατευθυνόμενα 
κυρίως στο πρόσωπο και το κεφάλι της παθούσας και 
με την ξύλινη κουτάλα της επέφερε ένα δυνατό πλήγμα 
στο δεξί της μάτι και της προκάλεσε θλάση του σκλη¬ 
ρού χιτώνα, αιμορραγία του υαλοειδούς και σταφύλωμα 
από 10η βραδινή έως 1η πρωϊνή ώρα και στις 11.3.1998 
εξαιτίας των οποίων αυτή υποβλήθηκε σε χειρουργική 
επέμβαση στο δεξιό οφθαλμό χωρίς λειτουργικό απο¬ 
τέλεσμα, με συνέπεια μετά από χρονικό διάστημα οκτώ 
περίπου μηνών να απολέσει ολικά την όρασή της και να 
μην μπορεί να χρησιμοποιήσει το σώμα της για μεγάλο 
χρονικό διάστημα. 

Β) Το μήνα Ιούνιο (αρχές καλοκαιριού) του έτους 1998, 
και σε ημερομηνία που δεν προσδιορίσθηκε κτύπησε με 
σφοδρότητα, με γροθιές στο πρόσωπο και το κεφάλι 
τη Μαρία Σολδάτου. Τα πλήγματα δε που της επέφερε 
με τον τρόπο αυτό ήταν ιδιαίτερα σφοδρά, κατευθυ¬ 
νόμενα στο πρόσωπο και το κεφάλι της παθούσας, με 
αποτέλεσμα να της προκαλέσει εκρίζωση των εμπρό¬ 
σθιων οδόντων. 

Γ) Το ίδιο διάστημα (αρχές του καλοκαιριού του έτους 
1998) τη χτύπησε και πάλι με γροθιές στο πρόσωπο 
και το κεφάλι, με αποτέλεσμα να προκαλέσει σ’ αυτή 
ρήξη του τύμπανου του δεξιού αυτιού και έκτοτε αυτή 
να πάσχει εξαιτίας του λόγου αυτού και από βαρηκοΐα 
και να μην μπορεί να χρησιμοποιήσει το σώμα της για 
μεγάλο χρονικό διάστημα. 

Δ) Στις 18 Ιουλίου 2005, κτύπησε με ιδιαίτερη σκληρό¬ 
τητα και σφοδρότητα με γροθιές στο πρόσωπο την ήδη 
ολικά τυφλή σύζυγό του Μαρία Σολδάτου, με αποτέλε¬ 
σμα να προξενήσει σ’ αυτή θλάση (κόψιμο) του λοβού 
του αριστερού της αυτιού και άλλες σωματικές βλάβες, 
εξαιτίας των οποίων αυτή δεν μπορούσε να χρησιμοποι¬ 
ήσει το σώμα της για μεγάλο χρονικό διάστημα. 

Ε) Στις 15 Σεπτεμβρίου 2005, κτύπησε με ιδιαίτερη 
σκληρότητα και σφοδρότητα με γροθιές και κλωτσιές 
την ήδη ολικά τυφλή σύζυγό του, σε όλο της το σώμα. 
Τα κτυπήματα του ήταν ιδιαιτέρως σφοδρά, στρέφονταν 
σε όλο της το σώμα και με αυτά της προκάλεσε σωμα¬ 
τικές βλάβες τέτοιου βαθμού, ώστε να είναι αδύνατον σε 
αυτήν να κουνήσει τα χέρια της και να χρησιμοποιήσει 
το σώμα της για μεγάλο χρονικό διάστημα. 

ΣΤ) Στις 5 Νοεμβρίου 2005 κτύπησε με ιδιαίτερη σκλη¬ 
ρότητα και σφοδρότητα, με γροθιές και με αναπτήρα 
που κρατούσε, στο κεφάλι και το πρόσωπο την ήδη 
ολικά τυφλή σύζυγό του, με αποτέλεσμα να προξενή¬ 
σει σ’ αυτή θλαστικό τραύμα στην μετωπιαία χώρα και 
άλλες σωματικές βλάβες τέτοιου βαθμού, ώστε να είναι 
αδύνατον σ’ αυτή να χρησιμοποιήσει το σώμα της για 
μεγάλο χρονικό διάστημα. 

Ζ) Στις 6 Νοεμβρίου 2005 κτύπησε με ιδιαίτερη σκλη¬ 
ρότητα και σφοδρότητα, με γροθιές στο πρόσωπο και 
στο κεφάλι και με κλωτσιές σε όλο της το σώμα, την 
ήδη ολικά τυφλή σύζυγό του και με καλσόν, το οποίο 
μετέτρεψε σε βρόγχο, επανειλημμένα την έσφιξε στο 
λαιμό και της προκάλεσε κίνδυνο για τη ζωή της και 
σωματικές βλάβες σε τέτοιο βαθμό, ώστε να είναι αδύ¬ 
νατον σε αυτή να χρησιμοποιήσει το σώμα της για 
μεγάλο χρονικό διάστημα. 

Με τις παραπάνω πράξεις του και με τους παραπά¬ 
νω τρόπους ο εγκαλούμενος προξένησε στην παθούσα 
κίνδυνο για τη ζωή της και σωματικές βλάβες (ολική 
τύφλωση, ρήξη τύμπανου δεξιού αυτιού, βαρηκοΐα κ.λπ) 
που εμπόδισαν αυτήν σημαντικά και για πολύ χρόνο να 
χρησιμοποιεί το σώμα της, αποτελέσματα που επιδίωκε 
ο κατηγορούμενος. 

Ομοίως στη Θεσσαλονίκη κατά το χρονικό διάστημα 
από 9.11.2002 μέχρι 24.11.2005, με περισσότερες πράξεις 
που συνιστούν εξακολούθηση του ίδιου εγκλήματος, 
με συνεχώς σκληρή συμπεριφορά προξένησε σωμα¬ 
τικές κακώσεις σε πρόσωπα που δεν είχαν συμπλη¬ 
ρώσει το δέκατο έβδομο έτος της ηλικίας τους, τα 
οποία αυτός είχε υπό την επιμέλεια και προστασία του 
και, συγκεκριμένα, στον παραπάνω τόπο και κατά το 
πιο πάνω χρονικό διάστημα επανειλημμένα και συχνά 
ασκούσε σωματική βία, χειροδικούσε και χτυπούσε με 
τα χέρια του και με δερμάτινη ζώνη διπλωμένη στα 
δύο, αδιαφορώντας για τα παθήματα τους και χάνο¬ 
ντας το αναγκαίο ανασταλτικό έναντι των παθημάτων 
τους αίσθημα, που υπάρχει σε κάθε φιλάνθρωπο και με 
κατανόηση σκεπτόμενο άνθρωπο, και προξένησε έτσι 
πολλαπλές σωματικές βλάβες στα παρακάτω πρόσω¬ 
πα που αυτός είχε υπό την επιμέλεια και προστασία 
του: α) κατά το χρονικό διάστημα από 9.11.2002 μέχρι 
6.7.2003 στη θυγατέρα του Ελένη Σολδάτου, που γεν¬ 
νήθηκε στις 7.7.1980, β) κατά το χρονικό διάστημα από 
9.11.2002 μέχρι 24.11.2005 στην θυγατέρα του Βασιλική 
Σολδάτου, που γεννήθηκε στις 22.9.1994, και στο γιό του 
Αναστάσιο Σολδάτο, που γεννήθηκε στις 8.4.1996. Για τις 
ανωτέρω πράξεις που στοιχειοθετούν τα εγκλήματα της 
βαριάς σκοπούμενης σωματικής βλάβης κατ’ εξακολού¬ 
θηση (αρθρ. 98, 308, 310 Π.Κ.) και της σωματικής βλάβης 
ανηλίκων κατ’ εξακολούθηση και κατά συρροή (αρθρ. 94, 
98, 312 Π.Κ.), κακουργηματικού και πλημμεληματικού χα¬ 
ρακτήρα, αντιστοίχως, ο εγκαλούμενος καθηγητής έχει 
καταδικασθεί, πρωτοδίκως, από το Μ.Ο.Δ. Σερρών (βλ. 


σχετ. απόφ. 42-51/2008, κατά των οποίων έχει ασκηθεί 
έφεση) σε ποινή κάθειρξης 16 ετών και αποστέρηση των 
πολιτικών δικαιωμάτων του για δύο έτη. 

Από τα πιο πάνω στοιχεία αποδεικνύεται πλήρως κατά 
τη κρίση του Πειθαρχικού Συμβουλίου ότι ο εγκαλούμε- 
νος καθηγητής είναι υπαίτιος των προαναφερομένων 
πράξεων για τις οποίες μάλιστα όπως ανωτέρω εκτί¬ 
θεται καταδικάστηκε με τις ανωτέρω αποφάσεις του 
Μ.Ο.Δ. Σερρών και κρατείται στο κατάστημα κράτησης 
Λάρισας. Επομένως ετέλεσε το αποδιδόμενο σ’ αυτόν 
πειθαρχικό παράπτωμα δηλαδή διαγωγή ασυμβίβαστο 
στην αξιοπρέπεια του Πανεπιστημιακού Λειτουργού 
σύμφωνα με τα άρθρα 326 επ. του ν. 5343/1932 και 
του ν. 249/1976. Ο προβαλλόμενος με το απολογητικό 
υπόμνημα ισχυρισμός του εγκαλούμενου ότι δηλαδή 
αυτός δεν διέπραξε τις ανωτέρω αξιόποινες πράξεις και 
αληθής υποτιθέμενος δεν ευσταθεί, αφού αυτός αναι¬ 
ρείται από το περιεχόμενο των αριθ. 42-51/26-5-2008 
καταδικαστικών αποφάσεων του Μ.Ο.Δ. Σερρών με τις 
οποίες κηρύχθηκε ο ανωτέρω ομόφωνα ένοχος για τη 
διάπραξη των παραπάνω αξιόποινων πράξεων. 

Στη προκειμένη υπόθεση, το Συμβούλιο λαμβάνοντας 
υπόψη τη βαρύτητα του πιο πάνω πειθαρχικού παρα¬ 
πτώματος και τις εν γένει συνθήκες τέλεσης αυτού, 
καθώς και το βαθμό υπαιτιότητας του εγκαλούμενου, 
κρίνει ότι η προσήκουσα ποινή που πρέπει να του επι¬ 
βληθεί κατ’ άρθρο 329 του ν. 5343/1932 είναι εκείνη της 
οριστικής απόλυσης. 

Γ ια τους λόγους αυτούς: 

Κρίνει τον εγκαλούμενο Γεράσιμο Σολδάτο του Θεο¬ 
δώρου, Αναπληρωτή Καθηγητή του Τμήματος Οικονομι¬ 
κών Επιστημών του Πανεπιστημίου Μακεδονίας, υπαίτιο 
τέλεσης του αναφερομένου στο σκεπτικό πειθαρχικού 
παραπτώματος και 

Επιβάλλει σ’ αυτόν τη πειθαρχική ποινή της οριστικής 
απόλυσης. 

Κρίθηκε και συντάχθηκε στην Αθήνα στις 12 Οκτω¬ 
βρίου 2009. 

Ο Πρόεδρος Η Γραμματέας 

ΗΛ. ΓΙΑΝΝΑΚΑΚΗΣ ΔΗΜ. ΜΟΥΖΑΚΗ 

Απαγγέλθηκε δε δημόσια στην αίθουσα συνεδριάσεων 
του Συμβουλίου της Επικράτειας στις 7.12.2009. 

Ο Πρόεδρος Η Γ ραμματέας 

Π.Ν. ΦΛΩΡΟΣ ΔΗΜ. ΜΟΥΖΑΚΗ 


Αριθμός 1/2010 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 2 
εδ. δ και άρθρο 5 του Π.Δ. 160/2008). 

Αποτελούμενο από τους Γεώργιο Καλαμίδα, Πρόεδρο 
του Αρείου Πάγου, ως Πρόεδρο, Αθανάσιο Ράντο, Αντι¬ 
πρόεδρο του Συμβουλίου Επικράτειας, (ο Πρόεδρος και 
οι αρχαιότεροι Αντιπρόεδροι είχαν κώλυμα), Φλωρεντία 
Καλδή, Αντιπρόεδρο του Ελεγκτικού Συνεδρίου (ο Πρό¬ 
εδρος του Ελεγκτικού Συνεδρίου και οι αρχαιότεροι 
Αντιπρόεδροι είχαν κώλυμα), Γ εώργιο Ζέρβα, (αναπλη¬ 
ρωματικό μέλος), Πρύτανη του Γεωπονικού Πανεπιστη¬ 
μίου Αθηνών, (το τακτικό μέλος Ιωακείμ Γρυσπολάκης, 
Πρύτανης του Πολυτεχνείου Κρήτης, είχε κώλυμα) και 
Σωτήριο Λουκά, Αντιπρύτανη του Πανεπιστημίου Ιωαν- 
νίνων, ως μέλη. 

Συνήλθε σε δημόσια συνεδρίαση την 14η Δεκεμβρίου 
2009, ημέρα Δευτέρα και ώρα 18.00, στο κατάστημα του 
Συμβουλίου Επικράτειας, με παρόντα τον Γραμματέα 
του Συμβουλίου Βασίλειο Μανωλόπουλο, Προϊστάμενο 
της Διεύθυνσης της Γραμματείας του Συμβουλίου της 
Επικράτειας. Αντικείμενο της συνεδρίασης ήταν η εκδί¬ 
καση, μετά την 11/2000 απόφασή του, της από 18.10.2007 
αιτήσεως του Σωτηρίου Τσεμεντζή, περί επαναλήψε- 
ως της πειθαρχικής διαδικασίας, μετά την 1490/2006 
απόφαση του Αρείου Πάγου (Στ' Ποινικό Τμήμα - σε 
Συμβούλιο), επί πειθαρχικής αγωγής η οποία εστρέ- 
φετο εναντίον του και επί της οποίας εκδόθηκε η υπ’ 
αριθ. 11/2000 απόφαση του Πειθαρχικού Συμβουλίου. 
Ο αϊτών κλήθηκε νόμιμα και παραστάθηκε στο ακρο¬ 
ατήριο, αυτοπροσώπως και μετά των πληρεξουσίων 
του δικηγόρων Κωνσταντίνου Χιώλου, (Α.Μ. 2192) και 
Αλεξ. Στρίμπερη (Α.Μ. 16630) τους οποίους διόρισε στο 
ακροατήριο. 

Αφού άκουσε: 1) την Εισηγήτρια της υποθέσεως Φλω¬ 
ρεντία Καλδή, Αντιπρόεδρο του Ελεγκτικού Συνεδρίου, 
η οποία διάβασε την 11/2000 απόφαση του Συμβουλίου 
τούτου β) τον αιτούντα καθώς και τους πληρεξουσίους 
δικηγόρους του, οι οποίοι ζήτησαν την παραδοχή της 
αιτήσεως και την ακύρωση της υπ’ αριθ. 11/2000 απο- 
φάσεως του Συμβουλίου (βλέπε ταυτάριθμο πρακτικό 
Συνεδριάσεως), 

και 2) μελέτησε τα σχετικά έγγραφα, σκέφθηκε κατά 
το νόμο: 

I. Εναντίον του αιτούντος Σωτηρίου Τσεμεντζή, νευρο- 
χειρούργου, τέως Καθηγητή του Τμήματος Ιατρικής του 
Πανεπιστημίου Ιωαννίνων, ασκήθηκε πειθαρχική αγωγή 
από τον Πρύτανη του Πανεπιστημίου Ιωαννίνων. Με την 
25/1999 απόφαση του Συμβουλίου τούτου, ο ήδη αϊτών 
κλήθηκε να απολογηθεί για το πειθαρχικό παράπτωμα, 
που αναφέρεται σ’ αυτή και που του αποδίδεται με 
την προαναφερόμενη από 12.12.1997(ΕΜΠ.9) πειθαρχική 
αγωγή του Πρύτανη του Πανεπιστημίου Ιωαννίνων. Η εν 
λόγω πειθαρχική αγωγή αφορά σε πράξεις που συνι- 
στούν βαρεία παράβαση των υπηρεσιακών καθηκόντων, 
καταδεικνύουν διαγωγή απάδουσα στην αξιοπρέπεια 
πανεπιστημιακού λειτουργού και εκθέτουν σοβαρώς 
το γόητρο του Σώματος των ακαδημαϊκών διδασκάλων. 
Ειδικότερα, ο αϊτών κατηγορείται στο ότι ζήτησε και 
έλαβε χρηματικό αντάλλαγμα που δεν είχε το δικαίωμα 
να λάβει, για μελλοντική του ενέργεια, περιλαμβανομέ- 
νη στα καθήκοντα του. Επί της ανωτέρω πειθαρχικής 
αγωγής εκδόθηκε η 11/2000 απόφαση του Πειθαρχικού 
τούτου Συμβουλίου με την οποία έγινε δεκτό ότι ο τότε 
εγκαλούμενος και ήδη αϊτών την επανάληψη της πει¬ 
θαρχικής διαδικασίας τέλεσε το αποδιδόμενο σ’ αυτόν 
πειθαρχικό αδίκημα ήτοι: Απαίτησε αντάλλαγμα που 
δεν δικαιούταν για μελλοντική του ενέργεια περιλαμ¬ 
βανόμενη στα καθήκοντα του. Συγκεκριμένως, το Συμ¬ 
βούλιο δέχθηκε ότι το ανωτέρω πειθαρχικό παράπτωμα 
θεμελιώνουν τα ακόλουθα πραγματικά περιστατικά. Ο 
εγκαλούμενος, Σωτήριος Τσεμεντζής στα Ιωάννινα την 
4.6.1996, προκειμένου να προβεί σε χειρουργική επέμβα¬ 
ση του Αλβανού υπηκόου ΒΑΜ03 ΒΕΝΩΟ του ΗΕΒΤΙΐυ, 
νοσηλευόμενου στη ως άνω Νευροχειρουργική Κλινική 
του Πανεπιστημιακού Νοσοκομείου Ιωαννίνων, της οποί¬ 
ας ο εγκαλούμενος ήταν Διευθυντής, απαίτησε αρχικώς 
400.000 δρχ. και έλαβε τελικώς κατόπιν διαπραγματεύ¬ 
σεων από τον γαμβρό του ασθενούς ΘυδΗΙ ΑϋΜΙΒ του 


3ΤΕΡΑΝ, κάτοικο Αργυροκάστρου Αλβανίας, 300.000 
δρχ., ποσό το οποίο δεν είχε δικαίωμα να λάβει για 
να ενεργήσει την ενδεδειγμένη στον ανωτέρω ασθενή 
χειρουργική επέμβαση. Ο ΟΙΙ3ΗΙ ΑΩΜΙΒ στερούμενος 
του ως άνω ποσού χρημάτων, ζήτησε τα χρήματα αυτά 
από τον εργοδότη του ΖΑΛΑΒΡΑ ΛΕΩΝΙΔΑ, ο οποίος, 
κατόπιν συνεννοήσεως με την Αστυνομία του έδωσε 
τα χρήματα αυτά σε σημαδεμένα χαρτονομίσματα των 
10.000 δρχ., τα οποία παρέλαβε ο εγκαλούμενος Κα¬ 
θηγητής στο Γ ραφείο του στο Νοσοκομείο από τον 
Θυ3ΗΙ ΑϋΜΙΒ. Πλην αμέσως εισήλθε στο Γραφείο του 
η Αστυνομία και συνέλαβε τον Καθηγητή και κατέσχε 
τα ως άνω σημαδεμένα χρήματα. Για την ως άνω μάλι¬ 
στα πράξη του ο εγκαλούμενος δικάσθηκε στις 6.6.1997 
ενώπιον του Τριμελούς Πλημμελειοδικείου Ιωαννίνων, 
το οποίο και τον καταδίκασε με την 910/1997 απόφασή 
του σε τριετή φυλάκιση. Επί ασκηθείσης εφέσεως εκ 
μέρους του εγκαλούμενου κατά της άνω αποφάσεως 
του Τριμελούς Πλημμελειοδικείου Ιωαννίνων το Ποινικό 
Εφετείο Ιωαννίνων με την 147/1998 απόφασή του κήρυξε 
και πάλι ένοχο τον εγκαλούμενο για την ως άνω πράξη 
του και καταδίκασε αυτόν σε ποινή φυλακίσεως δύο (2) 
ετών μετατρέψιμη σε χρηματική. Η κατά της αποφάσε¬ 
ως αυτής ασκηθείσα παρά του εγκαλούμενου αίτηση 
αναιρέσεως απορρίφθηκε με την 765/1999 απόφαση 
του Ποινικού Τμήματος του Αρείου Πάγου. Με βάση τα 
πραγματικά αυτά περιστατικά το Συμβούλιο δέχθηκε, 
ότι ο εγκαλούμενος διαπράττοντας την ως άνω αξιό¬ 
ποινη πράξη της δωροληψίας (παθητική δωροδοκία) για 
νόμιμες πράξεις (άρθρο 235 Π.Κ.) την 4.6.1996 στα Ιωάννι¬ 
να, παρέβη σοβαρώς τα καθήκοντά του, επιδεικνύοντας 
διαγωγή απάδουσα στην αξιοπρέπεια του Πανεπιστη¬ 
μιακού λειτουργού, ήτοι τέλεσε το αποδοθέν σ’ αυτόν 
πειθαρχικό αδίκημα (άρθρα 326 ν. 5343/1932). 

Το Συμβούλιο λαμβάνοντας, περαιτέρω, υπόψη την 
βαρύτητα του ανωτέρω πειθαρχικού παραπτώματος 
του εγκαλουμένου και συγκεκριμένως, τη συμπεριφορά 
αυτού κατά την τέλεση του εν λόγω πειθαρχικού πα¬ 
ραπτώματος, καθώς και τις δυσμενείς επιπτώσεις που 
είχε η τέλεση αυτού στο κύρος της πανεπιστημιακής 
κοινότητας του Πανεπιστημίου Ιωαννίνων, την προσωπι¬ 
κότητά του και, ειδικότερα, την αιτίαν που ώθησε αυτόν 
στην τέλεση του ως άνω παραπτώματος (παράνομη 
λήψη μεγάλου ποσού χρημάτων από ενδεή αλλοδαπό, 
έχοντα απόλυτη ανάγκη της ιατρικής του επεμβάσεως), 
αλλά και τη διαγωγή του κατά το χρόνο τελέσεως του 
ως άνω πειθαρχικού παραπτώματος, (προσπάθησε να 
καλύψει αυτό), καθώς και τη μετά την τέλεση του αδι¬ 
κήματος στάση του, αρνούμενου να εμφανισθεί για να 
παραλάβει διάφορα προς αυτόν επιδοτέα έγγραφα του 
Πανεπιστημίου Ιωαννίνων, σχετικά με το παράπτωμά 
του, αλλά και έκτοτε χωρίς με κάποια ενέργειά του να 
δώσει κάποιο δείγμα μεταμέλειας, επέβαλε σ’ αυτόν 
την πειθαρχική ποινή της οριστικής απολύσεως, μετά 
από αμετάκλητη καταδίκη του από το αρμόδιο ποινικό 
δικαστήριο. 

II. Με την από 18.10.2007 αίτησή του προς το Συμβού¬ 
λιο τούτο ο αϊτών, προβάλλων ότι μετά την ανωτέρω, 
11/2000, απόφαση του Συμβουλίου τούτου, με την οποία 
κρίθηκε ένοχος για το αποδιδόμενο σ’ αυτόν πειθαρ¬ 
χικό παράπτωμα και επιβλήθηκε σ’ αυτόν η ανωτέρω 
πειθαρχική ποινή, εκδόθηκε η ήδη αμετάκλητη 1490/2006 
απόφαση του Αρείου Πάγου (Στ' Ποινικό Τμήμα - σε 

Συμβούλιο), μετά την από 17-11-2004 αίτησή του για 
επανάληψη της διαδικασίας (αρθρ. 52 παρ. 1 Κ.Π.Δ) που 
περατώθηκε με την 147/1998 αμετάκλητη απόφαση του 
Τριμελούς Εφετείου Ιωαννίνων. Με την εν λόγω από¬ 
φαση του Αρείου Πάγου ο αϊτών κρίθηκε αθώος της 
κατηγορίας της παθητικής δωροδοκίας, ζητεί δε την 
κατ’ εφαρμογή του άρθρου 143 του ν. 3528/2007 επα¬ 
νάληψη της πειθαρχικής διαδικασίας και την απαλλαγή 
του από το αποδιδόμενο σ’ αυτόν ανωτέρω πειθαρχικό 
παράπτωμα. Με τα δεδομένα αυτά, το Πειθαρχικό Συμ¬ 
βούλιο έκρινε (βλ. 12/2008 απόφαση αυτού), κατά πλει- 
οψηφία, ότι η εν λόγω αίτηση με το προαναφερόμενο 
περιεχόμενο και αίτημα έχει ασκηθεί, νομοτύπως και 
εμπροθέσμως είναι τυπικά παραδεκτή και πρέπει να 
εξετασθεί περαιτέρω κατά την ουσία της. Μειοψήφησαν 
τα μέλη Ιωάννης Γρυσπολάκης και Σωτήριος Λουκάς, οι 
οποίοι διατύπωσαν την γνώμη ότι η υπό κρίση αίτηση 
για επανάληψη της πειθαρχικής διαδικασίας ενώπιον 
του αυτού Πειθαρχικού Συμβουλίου, για την προαναφε- 
ρόμενη αιτία, δεν έχει ασκηθεί νομοτύπως και πάντως 
έχει ασκηθεί εκπροθέσμως. Συνεπώς, κατά τη γνώμη 
αυτή, η ένδικη αίτηση είναι εκπρόθεσμη και πρέπει να 
απορριφθεί, ως απαράδεκτη. 

III. Με το άρθρο 114 παρ. 3 του ν. 3528/2007 Κύρωση του 
Κώδικα Κατάστασης Δημοσίων Πολιτικών Υπαλλήλων 
και Υπαλλήλων Ν.Π.Δ.Δ. και άλλες διατάξεις» (ΦΕΚ Α' 
26/9-2-2007) ορίζεται ότι: «Το πειθαρχικό όργανο δε¬ 
σμεύεται από την κρίση που περιέχεται σε αμετάκλη¬ 
τη απόφαση ποινικού δικαστηρίου ή σε αμετάκλητο 
απαλλακτικό βούλευμα, μόνο ως προς την ύπαρξη ή 
την ανυπαρξία πραγματικών περιστατικών που στοι¬ 
χειοθετούν την αντικειμενική υπόσταση πειθαρχικού 
παραπτώματος». Στην παρ.4 εδαφ. 2 του ίδιου άρθρου 
ορίζεται ότι επαναλαμβάνεται, επίσης, η πειθαρχική δια¬ 
δικασία και αν, μετά την έκδοση καταδικαστικής πειθαρ¬ 
χικής απόφασης, με την οποία επιβάλλεται οποιαδήποτε 
ποινή, εκδοθεί αμετάκλητη αθωωτική ποινική απόφαση 
ή αμετάκλητο απαλλακτικό βούλευμα για την πράξη 
ή την παράλειψη, για την οποία διώχθηκε πειθαρχικά 
ο υπάλληλος. Περαιτέρω, το άρθρο 143 του ίδιου ως 
άνω νόμου (3528/2007) με τον τίτλο «Επανάληψη της 
Πειθαρχικής διαδικασίας» ορίζει ότι: 1. Την επανάληψη 
της πειθαρχικής διαδικασίας, σύμφωνα με τις παρ. 4 
και 5 του άρθρου 114, μπορούν να ζητήσουν τα όργανα 
των παρ. 1 και 2 του άρθρου 124, όταν έχει εκδοθεί κα- 
ταδικαστική ποινική απόφαση και ο υπάλληλος,: όταν 
έχει εκδοθεί αθωωτική ποινική απόφαση εντός αποκλει¬ 
στικής προθεσμίας ενός (1) έτους. 2. Η αίτηση για την 
επανάληψη της πειθαρχικής διαδικασίας απευθύνεται 
στο οικείο πρωτοβάθμιο ή δευτεροβάθμιο κατά περί¬ 
πτωση πειθαρχικό συμβούλιο στο οποίο υπαγόταν ο 
υπάλληλος κατά το χρόνο τέλεσης του παραπτώματος. 
3. Αν έχει εκδοθεί καταδικαστική ποινική απόφαση, κατά 
την επανάληψη της πειθαρχικής διαδικασίας, μπορεί να 
επιβληθεί πειθαρχική ποινή ανώτερη από αυτήν που είχε 
επιβληθεί. Αν έχει εκδοθεί αθωωτική ποινική απόφαση, 
μπορεί να επιβληθεί ελαφρότερη ποινή ή να απαλλαγεί 
ο υπάλληλος...». Κατά γενική αρχή του δικαίου, συναγό¬ 
μενη από τις προπαρατεθείσες διατάξεις του Υπαλλη¬ 
λικού Κώδικα, οι οποίες εφαρμόζονται εν προκειμένω 
αναλόγως, ελλείψει ειδικής πρόβλεψης στο διάταγμα 
της 12/6-71933 «περί της πειθαρχικής διώξεως και της 
τηρητέας διαδικασίας ενώπιον των κατά τα άρθρα 327 


και 328 του νόμου 5343 πειθαρχικών συμβουλίων...», η 
πειθαρχική διαδικασία που χώρησε σε βάρος δημοσίου 
υπαλλήλου ή λειτουργού [όπως και το μέλος Δ.Ε.Π-Α.ΕΙ] 
μπορεί να επαναληφθεί ενώπιον του αυτού Πειθαρχικού 
Συμβουλίου, μετά την έκδοση απαλλακτικής ή καταδικα- 
στικής πειθαρχικής απόφασης, μόνο στις περιοριστικά 
αναγραφόμενες στις παραγράφους 4 και 5 του άρθρου 
114 του ως άνω νόμου περιπτώσεις. Ειδικότερα, σε περί¬ 
πτωση καταδικαστικής πειθαρχικής απόφασης, με την 
οποία επιβάλλεται οποιαδήποτε (πειθαρχική) ποινή, η 
επανάληψη της πειθαρχικής διαδικασίας, με αίτηση του 
πειθαρχικά καταδικασθέντος, επιτρέπεται όταν εκδοθεί 
αμετάκλητη αθωωτική ποινική απόφαση ή αμετάκλητο 
απαλλακτικό βούλευμα για την πράξη ή την παράλειψη, 
για την οποία αυτός διώχθηκε και τιμωρήθηκε πειθαρ¬ 
χικά. (βλ. σχετική 1/2006 απόφαση του Συμβουλίου τού¬ 
του). Εκ των αυτών δε διατάξεων συνάγεται, περαιτέρω, 
ότι η πειθαρχική δίκη είναι ανεξάρτητη της ποινικής, 
αλλά ο πειθαρχικός δικαστής δεσμεύεται ως προς την 
ύπαρξη ή μη των πραγματικών περιστατικών, στα οποία 
θεμελιώνεται η πειθαρχική δίωξη, από απόφαση ποινι¬ 
κού δικαστηρίου που έκρινε ποινική κατηγορία, η οποία 
στηρίζεται στα «ίδια, ακριβώς, πραγματικά περιστατικά», 
εφόσον στο σκεπτικό της απόφασης αυτής βεβαιώνεται 
ρητά και με σαφήνεια ότι το ποινικό δικαστήριο έκρινε 
και δέχθηκε ως αποδεδειγμένη την ύπαρξη ή ανυπαρ¬ 
ξία των πραγματικών περιστατικών (ΣΤΕ.2086/2002, 
3489/1998,1177/1988, κ.ά.). 

IV. Στην υπό κρίση υπόθεση, όπως προεκτέθηκε, με την 
11/2000 απόφαση του Συμβουλίου τούτου ο ήδη αϊτών 
κρίθηκε πειθαρχικά ελεγκτέος για το αποδιδόμενο σ’ 
αυτόν και λεπτομερώς αναφερόμενο στο σκεπτικό της 
αποφάσεως αυτής πειθαρχικό αδίκημα ήτοι: ενώ ήταν 
Καθηγητής του Τμήματος Ιατρικής του Πανεπιστημίου 
Ιωαννίνων βαρέως παραβίασε τα υπηρεσιακά του κα¬ 
θήκοντα με πράξεις που καταδεικνύουν διαγωγή απά- 
δουσα στην αξιοπρέπεια Πανεπιστημιακού λειτουργού 
και εκθέτουν σοβαρώς το γόητρο του Σώματος των 
ακαδημαϊκών διδασκάλων και, συγκεκριμένως, στα Ιωάν¬ 
νινα στις 4 Ιουνίου 1996 απαίτησε 400.000 δρχ. προκει- 
μένου να προβεί σε χειρουργική επέμβαση του αλβανού 
υπηκόου ΒΑΜ03 ΑϋΜΙΒ του ΗΕ8ΤϋΙ_Ι, νοσηλευόμενου 
στη Νευροχειργουργική Κλινική του Πανεπιστημιακού 
Νοσοκομείου Ιωαννίνων, μολονότι δεν είχε δικαίωμα 
να ζητήσει αντάλλαγμα, τελικώς δε έλαβε, αθέμιτα και 
παράνομα, κατόπιν διαπραγματεύσεων 300.000 δρχ. 
ποσόν το οποίο δεν δικαιούταν να λάβει για την ως 
άνω μελλοντική του ενέργεια, αφού αυτή περιλαμβα- 
νόταν στα καθήκοντά του, τελέσας έτσι την αξιόποινη 
πράξη της παράνομης δωροληψίας για νόμιμη πράξη. 
Για το πειθαρχικό αυτό αδίκημα επιβλήθηκε σ’ αυτόν η 
πειθαρχική ποινή της οριστικής παύσης. 

V. Με την ένδικη αίτηση, ο ήδη αϊτών ζητεί να επα¬ 
ναληφθεί η ανωτέρω πειθαρχική διαδικασία και να 
ακυρωθεί η προαναφερόμενη 11/2000 απόφαση του 
Πειθαρχικού τούτου Συμβουλίου ισχυριζόμενος, ότι για 
τα ίδια πραγματικά περιστατικά που στοιχειοθετούν 
την αντικειμενική υπόσταση του ανωτέρω πειθαρχικού 
παραπτώματος για το οποίο κρίθηκε πειθαρχικά ελε- 
γκτέος και τιμωρήθηκε με την προαναφερθείσα πειθαρ¬ 
χική ποινή έχει εκδοθεί, η 1490/2006 απόφαση του Στ' 
Ποινικού Τμήματος του Αρείου Πάγου (σε Συμβούλιο), η 
οποία έκρινε ότι αυτός είναι αθώος (κατά πλειοψηφία- 




2240 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


μειοψήφησε ένα μέλος) για την συγκεκριμένη αξιόποινη 
πράξη και έπαυσε οριστικά την ποινική δίωξη για την 
πράξη αυτή. Όπως προκύπτει, από την επικαλούμενη 
και προσκομιζόμενη σε επικυρωμένο αντίγραφο ανω¬ 
τέρω απόφαση (1490/2006), η οποία είναι αμετάκλητη, 
ο αϊτών κηρύχθηκε αθώος του αποδιδόμενου σ’ αυ¬ 
τόν ποινικού αδικήματος, της παράνομης δωροδοκίας 
(παθητική δωροδοκία) για νόμιμες πράξεις (άρθρο 235 
Π.Κ.). Ειδικότερα, ο αϊτών κηρύχθηκε αθώος του ότι: Στα 
Ιωάννινα την 4-6-1997 απαίτησε δώρα για την ενέργεια 
νόμιμης πράξης, τα οποία δεν δικαιούταν και δη, ενώ 
ήταν Καθηγητής της Ιατρικής Σχολής του Πανεπιστη¬ 
μίου Ιωαννίνων και Διευθυντής της Νευροχειρουργικής 
Κλινικής του Περιφερειακού Πανεπιστημιακού Γενικού 
Νοσοκομείου, απαίτησε και έλαβε από τον αλβανό πολί¬ 
τη ΑϋΜΙΒ ΘΙΙδΗΙ του δΤΕΕΑΝΙΤ, κάτοικο Αργυροκάστρου 
το ποσό των 300.000 δρχ. που δεν δικαιούταν, προκειμέ- 
νου να χειρουργήσει τον, επίσης, αλβανό πολίτη ΒΑΜΟΝ 
ΒΕΝϋΟ του ΒΕ51ΙΙ, πεθερό του, ο οποίος νοσηλευόταν 
στην ως άνω Κλινική. Συγκεκριμένα ο αϊτών επικαλέ- 
σθηκε και προσεκόμισε τα αναφερόμενα στην ανωτέρω 
ποινική αθωωτική απόφαση νέα αποδεικτικά στοιχεία 
ήτοι : 1) την 1830/2003 δήλωση ενώπιον της συμβολαι¬ 
ογράφου Αργυροκάστρου Αλμα Πόσι, του ασθενούς 
ΡΑΜΟΝ ΒΕΝϋΟ, για την εγχείρηση του οποίου φέρεται 
ότι ζήτησε τα χρήματα ο αϊτών 2) την 10391/2003 ένορκη 
βεβαίωση ενώπιον της συμβολαιογράφου Αθηνών Δάλ- 
λα- Πολυζώη του αστυνομικού Αναστασίου Β. Παππά, ο 
οποίος ήταν επικεφαλής της ομάδας των αστυνομικών 
που επιλήφθηκε για την επ’ αυτοφώρω κατάληψή του 
3) την 660/2004 ένορκη βεβαίωση ενώπιον της Γενικής 
Προξένου στο Λονδίνο Μαρίας Θεοφιλή, του Δημητρίου 
Χρ. Θεοχάρη, Επιθεωρητή Εκπαίδευσης και Επιμορφωτή 
Εκπαιδευτικών, ο οποίος καταθέτει ότι από τις κοινωνι¬ 
κές του επαφές στα Ιωάννινα εξάγει το συμπέρασμα ότι 
η καταγγελία κατά του γιατρού είναι προϊόν σκευωρίας 
και ότι ο μηνυτής Αλβανός οδηγήθηκε στην καταγγελία 
ύστερα από επιρροή του Λ. Ζαλαβρά. Από τα ανωτέρω 
νεότερα στοιχεία σε συνδυασμό με τις αποδείξεις που 
είχαν προσκομισθεί τόσον ενώπιον του δικαστηρίου 
που καταδίκασε τον κατηγορούμενο όσο και ενώπι¬ 
ον του Αρείου Πάγου για επανάληψη της διαδικασίας, 
[ο αϊτών είχε υποβάλλει και άλλη αίτηση ενώπιον του 
Αρείου Πάγου για επανάληψη της ποινικής διαδικασίας 
η οποία απερρίφθη με την 1717/2002 απόφασή του), η 
προαναφερθείσα αθωωτική απόφαση δέχθηκε ότι: 1) ο 
μηνυτής ΑϋΜΙΒ ΘΙΙδΗΙ ήθελε να αποσύρει την μήνυση 
κατά του ήδη αιτούντος αμέσως μετά την υποβολή της 
δείχνοντας πως μετάνιωσε και είχε έντονη ανησυχία 
και ότι ο μάρτυρας κατηγορίας Λεωνίδας Ζαλαβράς 
τον πίεσε να μην την αποσύρει 2) ότι τα χρήματα που 
φέρεται ότι ζήτησε ο αϊτών δεν δόθηκαν εις χείρας 
του, αλλά τοποθετήθηκαν από τον ως άνω μηνυτή στη 
τσάντα του ήδη αιτούντος και εν αγνοία αυτού 3) το 
ανεξήγητο και υπερβολικό ενδιαφέρον του μάρτυρα 
κατηγορίας Λεωνίδα Ζαλαβρά και η υλική και ψυχική 
συνδρομή αυτού προς τον μηνυτή ΑϋΜΙΒ ΘΙΙδΗΙ που 
γνώριζε την ελληνική γλώσσα και η όλη συμπεριφο¬ 
ρά αυτών ενέβαλλε σε σκέψεις και προβληματισμούς 
σχετικά με την αλήθεια των καταγγελλομένων 4) η 
εισαγωγή του ασθενούς ΒΑΜΟΝ ΒΕΝϋΟ είχε γίνει στην 
νευροχειρουργική κλινική του Πανεπιστημίου Νοσοκο¬ 
μείου Ιωαννίνων χωρίς την παρέμβαση του αιτούντος 


και η εγχείριση αυτού ήταν προγραμματισμένη να γί¬ 
νει την επόμενη ημέρα του ως άνω γεγονότος και 5) 
κατά την μαρτυρία του άνω ασθενούς ΒΑΜΟΝ ΒΕΝϋΟ 
ο ήδη αϊτών δεν ζήτησε χρήματα ούτε από αυτόν, ούτε 
από τον γαμπρό του ή κάποιο μέλος της οικογένειας 
του για την εγχείρηση που επρόκειτο να του κάνει και 
ότι ο γαμπρός του προέβη στην ψευδή καταγγελία με 
την επιρροή του εργοδότη του Λ. Ζαλαβρά που είχε 
δικά του συμφέροντα και εκμεταλλεύτηκε το πρόβλημά 
του και ότι δεν έχει καμία διεκδίκηση από τον ιατρό 
Σωτήρη Τσεμεντζή, ούτε αυτός ούτε άλλος μέλος της 
οικογένειάς του. 

VI. Με το ανωτέρω περιεχόμενο η κρινόμενη αίτηση 
είναι μεν, όπως ήδη κρίθηκε, τύποις παραδεκτή, είναι, 
όμως, κατ’ ουσία αβάσιμη και πρέπει να απορριφθεί, για 
τους εξής λόγους: Εν όψει της υπ’ αριθμ. 1490/2006 απο- 
φάσεως του Στ' Ποινικού Τμήματος του Αρείου Πάγου 
σε Συμβούλιο, με την οποία ακυρώθηκε η καταδικαστι- 
κή για τον αιτούντα υπ’ αριθμ. 147/1998 απόφαση του 
Τριμελούς Εφετείου Ιωαννίνων και έπαυσε οριστικά η 
εις βάρος του ασκηθείσα ποινική δίωξη για δωροληψία, 
δεν μπορεί να αποδοθεί στον αιτούντα ότι απαίτησε και 
έλαβε δώρα για την ενέργεια νόμιμης πράξεως, δηλαδή 
ότι έλαβε χρήματα που δεν εδικαιούτο, για να υποβά¬ 
λει τον μνημονευόμενο εκεί αλλοδαπό σε χειρουργική 
επέμβαση. Οπως, όμως, προκύπτει από την ίδια αυτή 
ποινική απόφαση του Αρείου Πάγου, στην οποία ανα- 
φέρεται ότι ο αϊτών «δεν τελούσε εν γνώσει ότι τα ως 
άνω χρήματα είχαν δοθεί ύστερα από αίτημα δικό του», 
σκέψη που αποτελεί και την μοναδική κρίσιμη αιτιολογία 
της, σε συνδυασμό με τα λοιπά στοιχεία του φακέλου, 
και ιδίως τις περιεχόμενες σ’ αυτόν μαρτυρικές κατα¬ 
θέσεις, ο αϊτών, πάντως, α) Δέχθηκε να έλθει σε επαφή 
στο γραφείο του με αλλοδαπό συγγενή ασθενούς που 
επρόκειτο να εγχειρισθεί από αυτόν, για λόγους που 
δεν προέκυψε ότι σχετίζονται καθ’ οιονδήποτε τρόπο 
με τα πανεπιστημιακά του καθήκοντα ή με ιατρικά ή 
άλλα συναφή με την εγχείρηση ζητήματα, για τα οποία 
και μόνον μπορούσε να προβεί στις επαφές αυτές, και 
μάλιστα εντός πανεπιστημιακού χώρου, β)Έλαβε, χωρίς 
αίτημα δικό του, χρήματα από τον αλλοδαπό αυτόν, 
έστω και χωρίς να θεωρεί ότι συνδέονται με την υπό 
επιχείρηση νόμιμη πράξη της ιατρικής επεμβάσεως. 
Εξ άλλου, η υπ’ αριθμ. 11/2000 απόφαση του παρόντος 
Συμβουλίου, με την οποία είχε επιβληθεί στον αιτούντα 
η ποινή της οριστικής απολύσεως, είχε λάβει υπ’όψιν 
και είχε συνεκτιμήσει και άλλα περιστατικά, μη ευθέως 
συνδεόμενα με το αποδοθέν στον αιτούντα αξιόποινο 
αδίκημα, συγκεκριμένα δε, μεταξύ άλλων, την διαγωγή 
του κατά το χρόνο ανευρέσεως στο γραφείο του, του 
ως άνω χρηματικού ποσού και, κυρίως, την μετά ταύτα 
συμπεριφορά του, εγκείμενη σε αδικαιολόγητη άρνηση 
παραλαβής εγγράφων, τα οποία, ως εκ της ιδιότητάς 
του, ήταν υποχρεωμένος να παραλαμβάνει, αλλά και 
την παρακίνηση υφισταμένου του σε ψευδείς δηλώσεις, 
γεγονός που, από μόνο του, καταδεικνύει ανευθυνότητα 
και έλλειψη συναισθήσεως στοιχειωδών ακαδημαϊκών 
υποχρεώσεων. Τα περιστατικά δε αυτά δεν σχετίζονται, 
και, επομένως, δεν αναιρούνται, με την κατ’ αυτού ποινι¬ 
κή δίωξη, η οποία έπαυσε. Όλα τα ανωτέρω περιστατικά, 
αυτοτελώς το καθένα εκτιμώμενα αλλά και σε συνδυα- 

σμό λαμβανόμενα, μαρτυρούν έλλειψη συνειδήσεως των 
βασικών υποχρεώσεων του αιτούντος ως καθηγητού-ια- 
τρού και εκθέτουν σοβαρώς το γόητρο του σώματος των ακα¬ 
δημαϊκών διδασκάλων, αφού ουδόλως αρμόζει στην παράδοση 
του σώματος η εντός πανεπιστημιακού χώρου αδικαιολόγητη 
συναλλαγή με συγγενείς ασθενών, η λήψη χρημάτων από αυ¬ 
τούς, έστω και όχι προς τον σκοπό αξιόποινης δωροληψίας, 
αλλά και η παρώθηση υφισταμένων σε ψευδείς δηλώσεις. Όλα 
δε τα περιστατικά αυτά εν όψει και των συνθηκών υπό τις 
οποίες έλαβαν χώρα, συγκροτούν την έννοια της ιδιαιτέρως 
βαρείας περιπτώσεως του πειθαρχικού παραπτώματος της 
διαγωγής που έντονα απάδει στην αξιοπρέπεια Πανεπιστημια¬ 
κού λειτουργού, για το οποίο το Συμβούλιο κρίνει ότι πρέπει να 
επιβληθεί στον αιτούντα, κατά τις διατάξεις των άρθρων 1,3,5,6 
και 9 του ν. 249/1976,326 επομ του ν. 5343/1932 και 90 παρ. 10 
του ν. 1756/1988, η πειθαρχική ποινή της οριστικής απολύσεως. 

Μειοψήφησε το μέλος Φλωρεντία Καλδή (Εισηγήτρια 
της υποθέσεως), η οποία διατύπωσε την ακόλουθη γνώ¬ 
μη. Η ανωτέρω αμετάκλητη ποινική απόφαση είναι: α) 
αθωωτική και σύμφωνα με τα γενόμενα δεκτά από την 
νομολογία, η έκφραση αμφιβολιών ως προς την αθω¬ 
ότητα του κατηγορουμένου δεν είναι συμβατή με το 
τεκμήριο της αθωότητας μετά την τελεσίδικη ποινική 
αθώωσή του, ακόμα και αν πρόκειται για αθώωση λόγω 
αμφιβολιών (βλ. την από 27.9.2007 απόφαση του Ε.Δ.Δ.Α 
που αφορά τον Βασίλειο Σταυρόπουλο κατά Ελλάδος) 
και β) στηρίζεται, στα αυτά ακριβώς πραγματικά περι¬ 
στατικά επί των οποίων στηρίχθηκε η προαναφερθείσα 
πειθαρχική κατηγορία και ακολούθως η 11/2000 πειθαρ¬ 
χική απόφαση του Συμβουλίου τούτου, με την οποία 
επιβλήθηκε στον αιτούντα η ως άνω πειθαρχική ποινή. 
Κατά συνέπεια, σύμφωνα με το άρθρο 143 παρ. 2 του 
ν. 3528/2007, ενόψει και του άρθρου 114 παρ. 4 του ίδιου 
νόμου, είναι δεσμευτική για το Συμβούλιο τούτο και 


θα πρέπει να γίνει δεκτή και ως ουσιαστικά βάσιμη η 
κρινόμενη αίτηση, να κριθεί μη πειθαρχικά ελεγκτέος ο 
εγκαλούμενος και ήδη αϊτών για το ανωτέρω πειθαρχικό 
παράπτωμα και να απαλλαγεί από την επιβληθείσα σ’ 
αυτόν ποινή. 

VII. Κατ’ ακολουθία αυτών, η εν λόγω αίτηση πρέ¬ 
πει, κατά την πλειοψηφούσα γνώμη του Συμβουλίου, 
να γίνει δεκτή. Περαιτέρω, το Συμβούλιο κρίνει, κατά 
πλειοψηφία, ότι ο εγκαλούμενος τέλεσε το αποδιδόμενο 
σ’ αυτόν και λεπτομερώς αναφερόμενο στο σκεπτικό 
πειθαρχικό αδίκημα και θα πρέπει να επιβληθεί σ’ αυτόν 
η πειθαρχική ποινή της οριστικής απολύσεως, σύμφω¬ 
να με τα αναφερόμενα και στην 11/2000 απόφαση του 
Πειθαρχικού τούτου Συμβουλίου. 

Για τους λόγους αυτούς: 

Δέχεται τύποις την ένδικη αίτηση. 

Διατάσσει την επανάληψη της πειθαρχικής διαδικασίας. 

Απορρίπτει την αίτηση στην ουσία και 

Επικυρώνει την 11/2000 πειθαρχική απόφαση, σύμφωνα 
με το σκεπτικό. 

Δέχεται ότι ο εγκαλούμενος Σωτήριος Τσεμεντζής, 
Καθηγητής της Ιατρικής Σχολής του Πανεπιστημίου 
Ιωαννίνων, τέλεσε το αποδιδόμενο σ’ αυτόν και ανα¬ 
φερόμενο ειδικότερα στο σκεπτικό πειθαρχικό παρά¬ 
πτωμα και επιβάλλει σ’ αυτόν την πειθαρχική ποινή της 
οριστικής απολύσεως. 

Κρίθηκε και αποφασίσθηκε στην Αθήνα στις 14 Δε¬ 
κεμβρίου 2009. 

Ο Πρόεδρος Ο Γραμματέας 

Γ. ΚΑΛΑΜΙΔΑΣ Β. ΜΑΝΩΛΟΠΟΥΛΟΣ 

Απαγγέλθηκε δε δημόσια στην αίθουσα συνεδριάσεων 
του Συμβουλίου της Επικράτειας στις 8.2.2010. 

Ο Πρόεδρος Η Γ ραμματέας 

Δ. ΔΑΛΙΑΝΗΣ Δ. ΜΟΥΖΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ϊπΙβΓηβΙ: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οιι· - θ-γπθΜ: ννθΙ)Γη35ΐθΓ.θΙ@θΙ.(|Γ 

*0300292 1304100008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


































